cyanic-selkie/wikianc huggingface dataset:
Η Ζωή της Αντέλ
Η ζωή της Αντέλ βασίζεται σε ένα Γαλλικό κόμικ (graphic novel) του 2010 με τον τίτλο Το Μπλε είναι το πιο ζεστό χρώμα της Ζιλί Μαρό, το οποίο κυκλοφορεί μεταφρασμένο στην Ελλάδα από τον Οκτώβριο 2013. Η ταινία απέσπασε πολλά βραβεία και χαρακτηρίστηκε από πολλούς κριτικούς κινηματογράφου ως η καλύτερη ταινία του 2013.
Γυρίσματα
Αν και αρχικά η ταινία ήταν προγραμματισμένη να γυριστεί σε δυόμιση μήνες, τελικά τα γυρίσματα κράτησαν πέντε, από το Μάρτιο ως τον Αύγουστο του 2012 με προϋπολογισμό 4 εκατομμύρια ευρώ. Τα μέρη που γυρίστηκε η ταινία ήταν η πόλη Λιλ και οι περιοχές Ρούμπε και Liévin.
Διαμάχες
Στην πρεμιέρα της ταινίας το 2013 στο φεστιβάλ των Καννών, μια έκθεση της Γαλλικής Ένωσης τεχνικών οπτικοακουστικών μέσων και κινηματογράφου (Syndicat des professionnels de l'industrie de l'audiovisuel et du cinéma) κατέκρινε τις συνθήκες εργασίας κατά τα γυρίσματα. Η έκθεση αναφέρει ότι τα γυρίσματα έγιναν υπό "βαρύ" κλίμα και με συμπεριφορά κοντά στην "ηθική παρενόχληση". Τα μέλη και οι τεχνικοί των γυρισμάτων κατηγόρησαν τον σκηνοθέτη και παραγωγό Αμπντελατίφ Κεσίς για απλήρωτες υπερωρίες, μη σταθερές συνθήκες εργασίας, για παραβιάσεις της εργατικής νομοθεσίας και για παρενοχλήσεις, που οδήγησαν ορισμένους τεχνικούς να παραιτηθούν.
Τον Σεπτέμβριο του 2013 η Λέα Σεϊντού και η Αντέλ Εξαρχόπουλος, επίσης παραπονέθηκαν για την συμπεριφορά του Κεσίς, κατά τα γυρίσματα. Περιέγραψαν την εμπειρία τους ως "φρικτή" και ανέφεραν ότι δεν πρόκειται να δουλέψουν μαζί του ξανά. Σε συνέντευξή της τον Ιανουάριο του 2014 η Σεϊντού ξεκαθάρισε ότι: "Είμαι αρκετά χαρούμενη με την ταινία. Τα γυρίσματα ήταν δύσκολα και ίσως πολλοί να νομίζουν ότι απλά παραπονιόμουν και ήμουν καλομαθημένη, αλλά δεν είναι έτσι. Απλά είπα ότι ήταν δύσκολα. Η αλήθεια είναι ότι ήταν εξαιρετικά δύσκολα, αλλά εντάξει. Δεν με πειράζει που ήταν δύσκολα. Μου αρέσει να δοκιμάζομαι. Η ζωή είναι πολύ πιο δύσκολη. Είναι πολύ ειλικρινής σκηνοθέτης και λατρεύω το σινεμά του. Πραγματικά μου αρέσει ως σκηνοθέτης. Τι και αν μας συμπεριφέρθηκε έτσι;"
Εξωτερικοί σύνδεσμοι
Κατηγορία:Ταινίες του 2013 Κατηγορία:Γαλλικές ταινίες Κατηγορία:Γαλλικές ταινίες συσχετιζόμενες με ΛΟΑΤ Κατηγορία:Νικητές Χρυσού Φοίνικα Κατηγορία:Ταινίες βασισμένες σε κόμικς Κατηγορία:Βελγικές ταινίες Κατηγορία:Βελγικές ταινίες συσχετιζόμενες με ΛΟΑΤ Κατηγορία:Γαλλικές ερωτικές ταινίες Κατηγορία:Ερωτικές αισθηματικές ταινίες Κατηγορία:Ερωτικές δραματικές ταινίες Κατηγορία:Γαλλικές αισθηματικές δραματικές ταινίες Κατηγορία:Ταινίες γυρισμένες στη Γαλλία Κατηγορία:Ισπανικές ταινίες Κατηγορία:Ισπανικές αισθηματικές δραματικές ταινίες
334 π.Χ.
Θάνατοι
Κατηγορία:Έτη
Αργώ (αστερισμός)
Το πλοίο αυτό εμφανίζεται να μη διαθέτει πλώρη, έχει δηλαδή τον ίδιο «τμηματικό» χαρακτήρα που εμφανίζουν το Ιππάριον, ο Πήγασος και ο Ταύρος. Επιπλέον, όπως κινείται από την ανατολή προς τη δύση στον ουρανό, φαίνεται σαν να πλέει ανάποδα, με την υπερυψωμένη πρύμνη να προηγείται. Αυτό το επισημαίνει ο Άρατος ο Σολεύς με 7 στίχους του. Η απώλεια της πλώρης υποτίθεται ότι συνέβη όταν η Αργώ πέρασε από τις Συμπληγάδες Πέτρες στον Βόσπορο. Οι Αλφόνσειοι Πίνακες πάντως το αναπαριστούν ως ένα πλήρες κωπήλατο σκάφος με δύο κατάρτια, ενώ ο Lubienitzki στο Theatrum Cometicum του 1667 με τρία κατάρτια και όλα τα πανιά ανοικτά στον άνεμο. Σύμφωνα με τη μυθολογία, όταν το ταξίδι της Αργοναυτικής Εκστρατείας τελείωσε, η θεά Αθηνά τοποθέτησε το πλοίο στα ουράνια.
Μία άλλη ελληνική παράδοση, κατά τον Ερατοσθένη, βεβαίωνε ότι ο αστερισμός Αργώ απεικονίζει το πρώτο πλοίο που διέπλευσε τη θάλασσα, αιώνες πριν τον Ιάσονα, και μετέφερε τον Δαναό με τις 50 κόρες του από την Αίγυπτο στη Ρόδο και το Άργος.
Οι Αιγύπτιοι πίστευαν πως ήταν η κιβωτός που μετέφερε την Ίσιδα και τον Όσιρι πάνω από τον Κατακλυσμό, ενώ οι Ινδοί το ίδιο για τους Isi και Iswara. Η αρχαιότερη ινδική παράδοση λέει ότι ήταν το πλοίο Argha με τιμονιέρη τον Agastya, τον αστέρα Κάνωπο. Η λέξη Αργώ προέρχεται από τον κατακευαστή ναυπηγό 'Αργο. Ετυμολογικώς η "Αργώ" είναι η στίλβουσα, κυριολεκτικώς η "αργυρολαμπής" αλλά και η ταχεία. Σύμφωνα με το 'Ετυμολογικόν το Μέγα':"Αργώ η ναυς είρηται ότι Άργος αυτήν κατεσκεύασεν.. ή ότι ταχεία ην, αργόν και το ταχύ, ένθα και λήθαργος, ο τη λήθη ταχύς". Ο Ισαάκ Νεύτωνας ασχολήθηκε πολύ με αυτό το διάσημο σκαρί, χρονολογώντας την κατασκευή του το έτος 936 π.Χ..
Στους Ρωμαίους ήταν πάντα Argo και Navis, με τον Κικέρωνα να το αποκαλεί Argolica Navis και Argolica Puppis. Ο ελεγειακός ποιητής Προπέρτιος του 1ου αι. π.Χ. του δίνει την ονομασία Iasonia Carina, ο Οβίδιος Pagasaea Carina/Puppis από τον θεσσαλικό λιμένα όπου ναυπηγήθηκε και ο Μανίλιος Ratis Heroum (= η Σχεδία των Ηρώων), «που ανάμεσα στ' άστρα τώρα αρμενίζει».
Κάποιες άλλες ονομασίες ήταν οι Navis Jasonis, Navis Osiridis, Celox Jasonis, Carina Argoa, Argo Ratis αλλά και Navigium Praedatorium (= το Πειρατικό Πλοίο). Λίγο διαφορετικά είναι τα Currus Maris («Θαλάσσης άρμα») και Currus Volitans (ιπτάμενο άρμα) του Κάτουλλου, που ισχυριζόταν ότι στην Αίγυπτο ήταν το Vehiculum Lunae, το «όχημα της Σελήνης». Επίσης ήταν ο Ποσειδώνος Ίππος (Equus Neptunius), καθώς ο Πτολεμαίος υπεστήριζε ότι η Αργώ ήταν γνωστή στην Αζανία της βορειοανατολικής ακτής της Αφρικής.
Οι Άραβες αποκαλούσαν την Αργώ Al Safinah (πλοίο) και Markab (υποζύγιο), λέξεις που στη νεότερη Ευρώπη μεταγράφηκαν ως Alsephina και Merkeb. Η βιβλική άποψη για τον αστερισμό ήταν βέβαια η Κιβωτός του Νώε (Arca Noachi, ή Archa Noae κατά τη γραφή του Bayer). Ο κινέζικος αστερισμός Tien Meaou πιθανότατα σχηματιζόταν από κάποια τμήματα της Αργούς.
Στην Αργώ αποδίδονταν 829 αστέρες ορατοί με γυμνό μάτι. Τα ελληνικά γράμματα (συμβολισμός Bayer) μοιράσθηκαν σε αστέρες των τριών αστερισμών Πρύμνας, Τρόπιδος και Ιστίων, και συνεπώς οι τελευταίοι δεν έχουν όλα τα γράμματα να χαρακτηρίζουν τους δικούς τους αστέρες. Οι α, β, ε, η, θ, ι, υ, χ, ω ανήκουν στην Τρόπιδα, οι γ, δ, κ, λ, μ, φ, ψ στα Ιστία και οι ζ, ν, ξ, ο, π, ρ, σ, τ στην Πρύμνα. Ο φωτεινότερος όλων (και με μεγάλη διαφορά από τον δεύτερο σε φωτεινότητα) είναι ο α, γνωστός ως Κάνωπος ή Κάνωβος, στη θέση του πηδαλίου της Αργούς. Για τους αστέρες και τα άλλα ουράνια σώματα της Αργούς βλ. τα λήμματα των τεσσάρων επιμέρους αστερισμών.
1715 Σάλλι
Φυσικά χαρακτηριστικά
Η μέση διάμετρος της Σάλλι εκτιμάται σε 23,10 χιλιόμετρα. Ο φασματικός τύπος της είναι X, ενώ το γεωμετρικό άλβεδό της είναι 0,048 ± 0,004. Η Σάλλι πιθανώς περιστρέφεται γύρω από τον εαυτό της μία φορά κάθε 11 ώρες περίπου.
Εξωτερικοί σύνδεσμοι
Σαλλι
7ος αιώνας π.Χ.
Ο 7ος αιώνας π.Χ. αρχίζει στις 1 Ιανουαρίου 700 π.Χ. και τελειώνει στις 31 Δεκεμβρίου 601 π.Χ..
Πηγές
-93
Χαράλαμπος Ν. Νότιας
Ο '''Χαράλαμπος Ν. Νότιας''' ήταν Έλληνας εφοπλιστής και πλοιοκτήτης. Απεβίωσε τον Δεκέμβριο του 2008 και ήταν ένα από τα μεγαλύτερα ονόματα στην παγκόσμια ναυτιλία.
Βιογραφία
Η καταγωγή του ήταν από τη Χίο. Μετανάστευσε στη ηλικία των 18 προς τις Η.Π.Α και κατατάχθηκε στον πολεμικό Ναυτικό αφότου είχε τελειώσει την σχολή πλοιάρχων.
Κατά τον Β΄ Παγκόσμιο Πόλεμο υπηρέτησε το Πολεμικό Ναυτικό των ΗΠΑ,ως πλοίαρχος μεταφέροντας χυδην φορτία προς την Ευρώπη.Οταν τελείωσε ο πόλεμος το πολεμικό ναυτικό του παραχώρησε το πλοίο το οποίο κυβερνούσε.Ετσι ξεκίνησε η αυτοκρατορία του Νοτιά. Την δεκαετία του '60 δημιουργεί την εταιρεία Apollo Shipping μαζί με τα ξαδέρφια του Τάκη και Γιώργο Λιγνό.
Μετά από καιρό αποφασίζουν να διασπαστούν και να πορευθούν μόνοι τους οι αδερφοί Λιγνού καταφέρνουν να δημιουργήσουν ένα τεράστιο στόλο 62 πλοίων ακόμη και για τα σημερινά δεδομένα,δυστυχώς η εταιρεία χρεωκόπησε αργότερα.Ο Χαράλαμπος Νότιας δημιουργεί τις εταιρείες TROJIAN MARITIME INC και INDEPEDENCE MARITIME INC οι οποίες λειτουργούν ακόμα και σήμερα με προσωπικό από την Ελλάδα και στα πλοία και στα γραφεία των εταιρειών.Και οι δύο εταιρείες είναι εισηγμένες στο χρηματιστήριο των ΗΠΑ.
Συνεχιστές της αυτοκρατορίας είναι τα παιδιά του ο γιός του Νίκολας και η κόρη του Ειρήνη (Ρενα).Στο πλευρό τους βρίσκεται και η μητέρα τους και συζυγός του Χαράλαμπου Φυλλις Θραυαλου η οποία έχοντας αποκτήσει πείρα δίπλα στον αντρα της μπορεί να συμβουλεύει τα παιδιά της.
Παραπομπές
Κατηγορία:Έλληνες εφοπλιστές
Δημοσθένης Μαρκίδης
Ο Δημοσθένης Μαρκίδης (1923 - 10 Αυγούστου 2001) ήταν Έλληνας δημοσιογράφος και παρουσιαστής, από τους πρωτοπόρους της ελληνικής τηλεόρασης.
Βιογραφία
Μέλος της ΕΣΗΕΑ, ο Μαρκίδης εργάστηκε από το 1948 και επί 30 χρόνια ως δημοσιογράφος σε εφημερίδες («Ακρόπολις», «Βήμα», «Ημερησία», «Νίκη» κ.ά.). Επιπλέον, υπήρξε διευθυντής σύνταξης και σύμβουλος έκδοσης της εφημερίδας «Ημερησία». Ήταν ο άνθρωπος που «έβγαλε στον αέρα» την πρώτη ενημερωτική εκπομπή με επίκαιρα στην ελληνική τηλεόραση. Από το 1953 ήταν συντάκτης και παρουσιαστής ειδήσεων στο ραδιόφωνο. Στις 31 Μαρτίου του 1966 παρουσίασε στο ΕΙΡ μια δεκαπεντάλεπτη  εκπομπή,με θέμα τις εκλογές στη Βρετανία. Η εκπομπή εκείνη ήταν η πρώτη με διεθνή επίκαιρα. Αργότερα (20 Απριλίου 1966) παρουσιάστηκε το πρώτο δελτίο ειδήσεων. Εν συνεχεία επιμελήθηκε και παρουσίαζε το τηλεοπτικό μαγκαζίνο «Μεγεθύνσεις» και συνεντεύξεις με πρόσωπα της επικαιρότητας. Τιμήθηκε με το μετάλλιο του ΕΕΣ. Ο Μαρκίδης απεβίωσε από λευχαιμία, τον Αύγουστο του 2001, σε ηλικία 78 ετών.
Τουρλού
Το τουρλού (τουρκικά: türlü) είναι έδεσμα της τουρκικής κουζίνας που μαγειρεύεται στην κατσαρόλα. Αποτελείται από βραστά λαχανικά και μπορεί επίσης να περιλαμβάνει μαγειρευτά κρέατα. Διάφορες ποικιλίες του τουρλού καταναλώνονται και στα Βαλκάνια. Είναι γνωστό ως τουρλί περιμές στην Αλβανία, τουρλού ή τουρλού τουρλού στην Ελλάδα, και ως τουρλί ταβά στη Βόρεια Μακεδονία.
Το όνομα του εδέσματος προέρχεται από την παλαιά τουρκική λέξη τουρλούγκ που σημαίνει "ποικιλία". Το τουρλού μπορεί να μαγειρευτεί σε ένα πήλινο σκεύος μαγειρέματος που ονομάζεται γιουβέτσι. Αυτός ο τύπος ονομάζεται τουρλού γιουβέτς στην Τουρκία και στη Βουλγαρία. Η σλαβομακεδονική έκδοση, τουρλί ταβά, παραδοσιακά μαγειρεύεται σε μια παρόμοια πήλινη κατσαρόλα, που ονομάζεται ταβά.
Τα βασικά συστατικά του τουρλού ποικίλλουν σε μεγάλο βαθμό. Το πιάτο περιλαμβάνει συνήθως πατάτες, μελιτζάνες και μπάμιες. Μπορούν να προστεθούν επίσης πράσινα φασόλια, πιπεριές, καρότα, κολοκύθια, ντομάτες, κρεμμύδια και σκόρδο. Οι εκδόσεις με κρέας περιέχουν συνήθως μοσχάρι ή χοιρινό αλλά στα Βαλκάνια μπορούν να περιέχουν και χοιρινό. Άλλα συνήθη συστατικά είναι το μαγειρικό λάδι, το νερό, το αλάτι, το μαύρο πιπέρι ή μπούκοβο, ο πελτές και/ή πάστα πιπεριάς. Όλα αυτά τα συστατικά αναμειγνύονται και ψήνονται στο φούρνο. Το πιάτο μπορεί να σερβιριστεί με ρύζι και γιαούρτι στο πλάι.
Παραπομπές
Κατηγορία:Μεσογειακή κουζίνα Κατηγορία:Κουζίνα της Βόρειας Μακεδονίας Κατηγορία:Ελληνική κουζίνα Κατηγορία:Βουλγαρική κουζίνα Κατηγορία:Βαλκανική κουζίνα Κατηγορία:Αλβανική κουζίνα
332 π.Χ.
Θάνατοι
Κατηγορία:Έτη
333 π.Χ.
Θάνατοι
Κατηγορία:Έτη
Ουπερντρακισόρ Ράι Τσοουντχουρί
Ο Ουπερντρακισόρ Ράι Τσοουντχουρί (Βεγγαλικά: উপেন্দ্রকিশোর রায়চৌধুরী, 12 Μαϊου 1863 – 20 Δεκεμβρίου 1915) ήταν Βεγγαλέζος ποιητής, ζωγράφος, βιολιστής και μουσικοσυνθέτης, τεχνολόγος και επιχειρηματίας.
Ήταν ο πατέρας του λόγιου Σουκουμάρ Ράι και ο παππούς του σκηνοθέτη Σατιατζίτ Ράι, ενώ ο ίδιος ηγήθηκε πνευματικού κινήματος το οποίο είχε ως στόχο την βελτίωση της πνευματικής ζωής των κατοίκων της Βεγγάλης. Ως συγγραφέας είναι κυρίως γνωστός για τα λαογραφικού περιεχομένου βιβλία του, ενώ ως εκδότης υπήρξε πρωτοπόρος των χαρακτικών τεχνών και ο πρώτος που αποπειράθηκε έγχρωμες εκτυπώσεις στην Ινδία, την ίδια περίοδο όπου η έγχρωμη τυπογραφία αναπτύσσονταν και στις χώρες του Δυτικού Κόσμου.
Πηγές
Κατηγορία:Ινδοί συγγραφείς Κατηγορία:Ινδοί καλλιτέχνες Κατηγορία:Ινδοί μουσικοί
2999 Δάντης
Ο Δάντης (Dante) είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του μεγάλου Ιταλού ποιητή Δάντη Αλιγκέρι.
Φυσικά χαρακτηριστικά
Τα φυσικά χαρακτηριστικά του Δάντη είναι άγνωστα.
Εξωτερικοί σύνδεσμοι-πηγές
Δαντης
Νέλλυ Νέπαχ
Η Νέλλυ Νέπαχ (γερμανικά: Nelly Neppach), (16 Σεπτεμβρίου 1898 - 7 Μαΐου 1933), ήταν Γερμανίδα, αθλήτρια της αντισφαίρισης. Ήταν η πρώτη γερμανίδα που απέκτησε διεθνή φήμη στην αντισφαίριση, αλλά αναγκάστηκε να εγκαταλείψει το άθλημα λόγω του αυξανόμενου αντισημιτισμού τη δεκαετία του 1930. Αυτοκτόνησε σε ηλικία 34 ετών.
Η Νέπαχ γεννήθηκε στη Φραγκφούρτη το 1898, Μπάμπεργκ (Bamberger) ήταν το πατρικό της όνομα. Άρχισε να παίζει αντισφαίριση στα νεαρά της χρόνια και κέρδισε τον πρώτο της τίτλο το 1910 σε ηλικία 12 ετών.
Μετά τον Α΄παγκόσμιο πόλεμο παντρεύτηκε τον σκηνοθέτη κινηματογράφου και παραγωγό Ρόμπερτ Νέπαχ και μετακόμισε στο Βερολίνο όπου εντάχθηκε στον σύλλογο Τένις Μπορούσια Βερολίνου.
Στη μοναδική της εμφάνιση σε ένα μεγάλο τουρνουά που ήταν στο γαλλικό πρωτάθλημα του 1927, έφτασε στον τρίτο γύρο .Την ίδια χρονιά, 1925, ήταν η πρώτη εθνική πρωταθλήτρια της Γερμανίας στο απλό. Κατατάχθηκε ένατη σε εθνικό επίπεδο το 1932. Στο Πρωτάθλημα αντισφαίρισης Ανατολικής Μεσογείου το 1931 ήταν δεύτερη στο απλό όπου έχασε από την Ίρμγκαρντ Ροστ, και δεύτερη στο διπλό με συμπαίκτρια την Λεβάντα Κάμπελ
Στις 11 Απριλίου 1933, λίγους μήνες μετά την κατάληψη της εξουσίας από τους Ναζί τον Ιανουάριο, η Νέπαχ, η οποία ήταν Εβραία, εγκατέλειψε την ιδιότητα μέλους της στον σύλλογο Τένις Μπορούσια. Παρόλο που οι περιστάσεις αυτής της απόφασης δεν είναι γνωστές λεπτομερώς, είναι σχεδόν βέβαιο ότι αναγκάστηκε να το πράξει, καθώς οι περισσότεροι γερμανικοί σύλλογοι τένις εκείνη την εποχή απέβαλαν τους Εβραίους αθλητές τους. Τον ίδιο μήνα, η γερμανική ομοσπονδία αντισφαίρισης ανακοίνωσε ότι κανένας Εβραίος παίκτης δεν μπορεί πλέον να παίζει διεθνή τουρνουά.
Τη νύχτα της 7 με 8 Μαΐου 1933, η Νέπαχ, προφανώς απελπισμένη λόγω της αυξανόμενης διάκρισης και δίωξης των Εβραίων στη Γερμανία και της απομόνωσης της από την αντισφαίριση ειδικότερα, πήρε τη ζωή της στο διαμέρισμά της στο Βερολίνο χρησιμοποιώντας το φυσικό αέριο. Ο αντισημιτισμός - που θα κωδικοποιηθεί σύντομα ως Νόμοι της Νυρεμβέργης - είχε εισβάλει σε όλες τις πτυχές της ζωής στη Γερμανία και ο αθλητισμός δεν αποτελούσε εξαίρεση. Η Νέπαχ ήταν ανάμεσα σε ένα σύνολο εβραϊκών αυτοκτονιών, οι οποίες αναφέρθηκαν με ανησυχία στο εξωτερικό. "Είναι αδύνατο να δημοσιευτεί ένας πλήρης κατάλογος των αυτοκτονιών που προκάλεσε η ναζιστική κτηνωδία", έγραψε η εφημερίδα "Hebrew Standard of Australasia" αναφέροντας το θάνατό της.
Κυριακούλης Π. Μαυρομιχάλης
Βιογραφία
Γεννήθηκε στην Αθήνα και ήταν γιος του Πέτρου Μαυρομιχάλη. Σπούδασε πολιτικές επιστήμες στην Αθήνα και στο Παρίσι. Εκλέχτηκε βουλευτής Οιτύλου για πρώτη φορά το 1879 και διετέλεσε υπουργός Στρατιωτικών, Εσωτερικών, Εξωτερικών και Δικαιοσύνης. Το 1905, μετά την δολοφονία του πρωθυπουργού και προέδρου του Εθνικού Κόμματος, Θεοδώρου Δηλιγιάννη, ο Μαυρομιχάλης ήταν υποψήφιος πρόεδρος του κόμματος και εξελέγη. Με το Κίνημα στο Γουδί το 1909, διορίστηκε πρωθυπουργός και σχημάτισε κυβέρνηση αλλά τον Ιανουάριο του 1910, παραιτήθηκε λόγω διαφωνίας με τον Στρατιωτικό Σύνδεσμο.
Απεβίωσε στην Αθήνα τον Ιανουάριο του 1916 και κηδεύτηκε με τιμές εν ενεργεία Αντιστράτηγου. Γιος του ήταν ο Πέτρος Κ. Μαυρομιχάλης.
Εξωτερικοί σύνδεσμοι
Μαυρομιχάλης Κ Μαυρομιχάλης Κ Μαυρομιχάλης Κ Μαυρομιχάλης Κ Μαυρομιχάλης Κ Κυριακουλης Μ
Σερχάτ (τραγουδιστής)
Ο Αχμέτ Σερχάτ Χατζιπασαλιόγλου, (Ahmet Serhat Hacıpaşalıoğlu) 24 Οκτωβρίου 1964, γνωστός ως Σερχάτ, είναι Τούρκος τραγουδιστής, παραγωγός και παρουσιαστής.
Ο Σερχάτ γεννήθηκε και μεγάλωσε στην Κωνσταντινούπολη. Το 1994 ξεκίνησε την καριέρα του ως παραγωγός τηλεοπτικών προγραμμάτων δημιουργώντας τη δική του εταιρία παραγωγής, την End Productions. Τον ίδιο χρόνο επιμελήθηκε την παραγωγή και παρουσίασε στο κανάλι TRT το παιχνίδι γνώσεων με τον τίτλο: Riziko! (Η Τουρκική μεταφορά του Αμερικανικού παιχνιδιού γνώσεων Jeopardy!). To 1997 ξεκίνησε την καριέρα του στο τραγούδι με το πρώτο του single το οποίο περιελάμβανε τα τραγούδια "Ruya" και "Ben Bir Daha". Παράλληλα με τις τηλεοπτικές του παραγωγές και παρουσιάσεις συνέχισε τη μουσική του καριέρα με την κυκλοφορία του πολύ επιτυχημένου "Total Disguise" το 2004 (ντουέτο με τη Viktor Lazlo), και του "Chocolate Flavour" το 2005. To 2008 τραγούδησε τρία ντουέτα με την Ταμάρα Γκβερντσιτέλι (Tamara Gverdtsiteli): "I Was So Lonely", "No No Never (Moscow-Istanbul)" και "Ya + Ti" (Ρωσική εκδοχή του "Total Disguise") ενώ το 2014 κυκλοφορεί η επιτυχία του "Je M'Adore".
Πρώτα Χρόνια και εκπαίδευση
Ο Σερχάτ γεννήθηκε στις 24 Οκτωβρίου του 1964 στην Κωνσταντινούπολη. Ο πατέρας του Ισμαήλ Χακί ήταν αξιωματικός του ναυτικού και γεννήθηκε στη Τραπεζούντα όπως επίσης και η μητέρα του. Πήγε στο δημοτικό σχολειό του Ιτζαντιέ (Icadiye) στο Ουσκουντάρ και αμέσως μετά παρακολούθησε το Γερμανικό Γυμνάσιο στο Μπέγιογλου. Το 1988 πήρε το πτυχίο Οδοντιάτρου από το Πανεπιστήμιο Κωνσταντινούπολης.
Τηλεόραση και Εκδηλώσεις
Το 1994 ο Σερχάτ ιδρύει τη δική του εταιρία παραγωγής End Productions. Ύστερα από συμφωνία με το κανάλι TRT η End Productions αναλαμβάνει την παραγωγή του Riziko! ενός παιχνιδιού γνώσεων που αποτελούσε την τουρκική εκδοχή του αντιστοίχου αμερικανικού προγράμματος Jeopardy!. Ο Σερχάτ ήταν ο βασικός παρουσιαστής της εκπομπής, που άρχισε να μεταδίδεται στις 3 Οκτωβρίου του 1994 με εξαιρετικά μεγάλη απήχηση και πολύ υψηλά νούμερα τηλεθέασης. Το 1995 κερδίζει 2 τηλεοπτικά βραβεία Golden Butterfly (Altın Kelebek), ένα βραβείο ως Καλύτερος Άνδρας Παρουσιαστής της Χρονιάς και άλλο ένα ακόμη βραβείο για το Καλύτερο Παιχνίδι Γνώσεων της Χρονιάς. Το Riziko! που κέρδισε πάλι το 1996 το βραβείο για Καλύτερο Παιχνίδι Γνώσεων της Χρονιάς ολοκληρώθηκε ύστερα από 430 επεισόδια. Το 1996 η εταιρία του End Productions αναλαμβάνει την παραγωγή στο τηλεπαιχνίδι Hedef 4 (τουρκική εκδοχή του παιχνιδιού Connect Four). To 1997 κάνει την παραγωγή στο τηλεπαιχνίδι Altına Hücum (Τουρκική εκδοχή του Midas Touch). Τo 1998 τo Riziko! επανέρχεται στη τηλεόραση αυτή τη φορά στο Kanal 7 με παρουσιαστή το Serhat για δυο ακόμα χρόνια. Την ίδια χρονιά το Hedef 4 αρχίζει να μεταδίδεται από το Kanal 7 και ολοκληρώνεται με επιτυχία την επόμενη χρονιά. Αμέσως μετά ο Serhat αποκτάει το δικό του τοκ σόου με τίτλο Serhat'la Rizikosuz. Το 2005 ο Serhat παρουσιάζει μαζί με την Ελληνίδα ηθοποιό Κατερίνα Μουτσάτσου το σόου Kalimerhaba. Στο τέλος του 2009 δημιουργεί τη δική του χορευτική ορχήστρα "Caprice the Show" με 18 μουσικούς και πραγματοποιεί αναρίθμητες εμφανίσεις μέσα και έξω από την Τουρκία.
Με την εταιρία του διοργανώνει επίσης κάποιες ετήσιες εκδηλώσεις όπως: τον μουσικό διαγωνισμό των Γυμνασίων από το 1998, μέχρι σήμερα, το διεθνές φεστιβάλ μουσικής των Μεσογειακών χωρών Megahit-International Mediterranean Song Contest από το 2002 μεχρι το 2004 και τον Χορευτικό Μαραθώνιο (διαγωνισμός χορού μεταξύ των Γυμνασίων-Λυκείων και των Πανεπιστήμιων από το 2009 μέχρι σήμερα).
Μουσική καριέρα
Ο Serhat ξεκίνησε τη μουσική του καριέρα με δυο τραγούδια το 1997, το "Rüya" και το "Ben Bir Daha". To 2004 κυκλοφορεί το δεύτερο του single Total Disguise, ένα ντουέτο με τη Γαλλίδα τραγουδίστρια Βικτόρ Λαζλό το οποίο γνώρισε μεγάλη επιτυχία στην Ελλάδα. Στο τελος του 2005 κυκλοφορεί το εξίσου επιτυχημένο Chocolate Flavour. Το 2008 συνεργάζεται με τη διάσημη Ρωσίδα/Γεωργιανή τραγουδίστρια, συνθέτρια και ηθοποιό Tamara Gverdtsiteli και ηχογραφούν τα ντουέτα "I Was So Lonely", "No No Never (Moscow-Istanbul)" και "Ya + Ti" (ρωσική εκδοχή του "Total Disguise"), τα οποία περιλαμβάνονται στο άλμπουμ : Vozdushiy Potsyelui.
To 2014 ο Serhat ηχογραφεί σε Γαλλία και Γερμανία το 5ο κατά σειρά single του με τίτλο "Je M’Adore". Το βίντεο κλιπ του τραγουδιού γυρίστηκε στο Παρίσι με σκηνοθέτη το διάσημο Τιερί Βερν (Thierry Vergnes). Με το Je M’Adore ο Serhat κατακτά τη Γερμανία αφού το τραγούδι πηγαίνει στο Νο 1 σε όλους τους πίνακες επιτυχιών: No 1 για 5 συνεχείς εβδομάδες στο Deutsche DJ Black/Pop Charts, Νο 1 για 3 εβδομάδες στον Black 30, Εκτός από τη Γερμανία το τραγούδι φτάνει επίσης μέχρι το Νο 2 στους χορευτικούς καταλόγους επιτυχιών της Βρετανίας, Νο 8 των dance charts της Γαλλίας και Νο 9 των dance charts της Ελβετίας. Στις 12 Ιανουαρίου του 2016, η τηλεόραση του Σαν Μαρίνο RTV, ανακοίνωσε ότι ο Serhat θα εκπροσωπήσει τον Άγιο Μαρίνο στην Eurovision 2016. Ο διαγωνισμός έλαβε χώρα στη Στοκχόλμη αλλά το τραγούδι "I Didn't Know" του Σερχάτ αποκλείστηκε από τον μεγάλο τελικό. Ο Σερχάτ επανήλθε στο διαγωνισμό της Eurovision το 2019, εκπροσωπώντας για 2η φορά τον Άγιο Μαρίνο (με το τραγούδι "Say Na Na Na") και κατακτώντας την 19η θέση στον τελικό, που είναι και η καλύτερη στην ιστορία του Αγίου Μαρίνου.
Εξωτερικοί σύνδεσμοι
Κατηγορία:Τούρκοι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τον Άγιο Μαρίνο Κατηγορία:Διαγωνισμός Τραγουδιού Eurovision 2016 Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision
Τάκης Τριανταφύλλης
Ο Τάκης (Αδαμάντιος) Τριανταφύλλης ήταν Έλληνας διεθνής ποδοσφαιριστής του Παναθηναϊκού. Γεννήθηκε (14 Απριλίου 1911), δραστηριοποιήθηκε επαγγελματικά ως φαρμακοποιός, δημιούργησε οικογένεια και απεβίωσε (27 Ιουλίου 1993) στο Μαρούσι της Αττικής.
Βιογραφικά στοιχεία
Διατηρούσε φαρμακείο επί της οδού Ερμού στο κέντρο του προαστίου για δεκαετίες. Παρείχε ιατρική βοήθεια σε συναθλητές του στον Παναθηναϊκό, δεδομένου ότι ξεκίνησε σπουδές από την αντίστοιχη σχολή (εξ ου και το προσωνύμιο "ο Γιατρός") πριν μετεγγραφεί στη Φαρμακευτική. Μέσος της ομάδας κατά το διάστημα 1923-1927 προϋπήρξε και ο ένας μεγαλύτερος αδερφός του Βαγγέλης, που επίσης είχε αρχίσει την ποδοσφαιρική του πορεία στον τοπικό ΓΣ Αμαρουσίου.
Ο εκδότης περιοδικών Πέτρος Τριανταφύλλης μία δεκαετία έπειτα το θάνατο του πατέρα του στην ηλικία των 82, δημοσίευσε το πολύτιμο αρχείο φωτογραφιών εκείνου. Το βιβλίο περιέχει ακόμη ντοκουμέντα του τύπου της εποχής, πρωτότυπες έρευνες από ιστορικούς του αθλητισμού, μαρτυρίες ανθρώπων του ποδοσφαίρου και πρώην συμπαικτών/αντιπάλων, στοιχεία της αθλητικής/επαγγελματικής του ζωής, και τέλος αναμνήσεις προσωπικές του ποδοσφαιριστή αλλά και του γιου για τον πατέρα.
Παναθηναϊκός
Επί περισσότερο των 15 ετών και συγκεκριμένα μεταξύ τελών του 1931 και αρχών του 1947, διετέλεσε βασικός επιθετικός στην α' ομάδα του Παναθηναϊκού, όπου είχε ενταχθεί από το 1930 όντας επιλογή του καινούριου προπονητή του, Γιόζεφ Κιούνσλερ. Ο Τριανταφύλλης ήταν εξαιρετικός στις πάσες και διακρινόταν για τη διορατικότητα και την τεχνική του. Αγωνιζόταν ως μέσα (ντεμί κυνηγός) ή έξω (εξτρέμ) αριστερά, αλλά και στη δεξιά πλευρά, προσαρμόστηκε δε ιδανικά στο σύστημα τακτικής 3-2-2-3 που εισήγαγε στην Ελλάδα ο Ούγγρος προπονητής. Υπήρξε ικανός σκόρερ και κατά την περίοδο 1932–1940 σημείωσε 79 τέρματα, ενώ έως το 1947 άλλα 53.
Εθνική Ελλάδας
Αγωνίστηκε με την εθνική Ελλάδας σε 9 αγώνες από το 1932 έως το 1935 (και επίσης 9 που δεν αναγνωρίζει η Ελληνική Ποδοσφαιρική Ομοσπονδία ΕΠΟ, με τελευταίο το 1938).
Στα ντέρμπι "αιωνίων"
Αξιόλογη υπήρξε η παρουσία του σε αγώνες ντέρμπι των δύο "αιωνίων" αντιπάλων του ελληνικού ποδοσφαίρου, δηλαδή εναντίον του Ολυμπιακού Πειραιώς. Συγκεκριμένα, πέτυχε συνολικά 13 τέρματα στα πλαίσια πρωταθλήματος (7) και κυπέλλου Ελλάδας (1), κυπέλλου Πάσχα του ΠΟΚ (2) και φιλικών συναντήσεων (3), σε ένα διάστημα 8 ακριβώς ετών (22 Απρ. 1932 – 19 Απρ. 1940). Ο Παναθηναϊκός κατά τους 11 αγώνες που ο Τριανταφύλλης χρίστηκε σκόρερ (από μία ή δύο φορές), γνώρισε μόλις μία ήττα και αντίθετα νίκησε σε 8, εκ των οποίων στους 6 με την ευρύτατη -για ντέρμπι- διαφορά των τριών τερμάτων. Αήττητη επίσης παρέμεινε η μικτή Αθηνών από την αντίστοιχη Πειραιώς, όταν ο ίδιος σκόραρε τέσσερις φορές σε τρεις αναμετρήσεις για το κύπελλο Πόλεων (24 Νοε. 1935: 3-3, 12 Ιαν. 1936: 5-2 και 30 Νοε. 1936: 5-1).
Αρχισκόρερ σε ντέρμπι πρωταθλήματος
Με 7 τέρματα συνολικά ο Τριανταφύλλης βρίσκεται, από κοινού με Βάζο, Σιδέρη, Σαραβάκο, Βαζέχα και Τζόρτζεβιτς, στην πρώτη θέση των σκόρερ σε αγώνες Παναθηναϊκού-Ολυμπιακού για το πρωτάθλημα Ελλάδας. Η ομάδα του παρέμεινε αήττητη στις 5 αναμετρήσεις που ο ίδιος σκόραρε, η δε γενικότερη απόδοσή του συνείσφερε στην επίτευξη τριών νικών με την ευρύτατη -για ντέρμπι- διαφορά των τριών τερμάτων.
Πηγές
Κατηγορία:Επιθετικοί ποδοσφαιριστές Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Παναθηναϊκού Κατηγορία:Έλληνες φαρμακοποιοί
Σέρλοκ Χολμς
Ο Σέρλοκ Χoλμς είναι φανταστικός ντετέκτιβ-σύμβουλος, που μαζί με τον βοηθό του Δρ. Τζον X. Γουάτσον έχουν εμπλακεί σε δεκάδες υποθέσεις μυστηρίου. Ζουν μαζί στο διαμέρισμα 221B της οδού Μπέικερ, στο Λονδίνο. Χαρακτηριστικό του Χολμς είναι οι περίεργες μέθοδοι που χρησιμοποιεί, οι οποίες συχνά εντυπωσιάζουν τον αναγνώστη. Υπάρχουν 4 μυθιστορήματα και 56 αυτοτελή διηγήματα με ήρωες τους Χολμς και Γουάτσον.
Δημιουργία
Ο Σέρλοκ Χολμς δημιουργήθηκε το 1887 από τον σερ Άρθουρ Κόναν Ντόυλ. Ο ίδιος ο Ντόυλ παραδέχθηκε αργότερα, ότι δημιούργησε τον Χολμς με βάση τον καθηγητή του Τζόζεφ Μπελ. Η πρώτη εμφάνιση του Χολμς γίνεται στο περιοδικό The Strand με την ιστορία «Σπουδή στο Κόκκινο» (A study in Scarlet). Ο Ντόυλ εισπράττει το μικρό ποσό των 25 λιρών, αλλά τα θεμέλια είχαν πλέον μπει. Η δημιουργία ενός ντετέκτιβ, που θα γινόταν θρύλος στο μέλλον, είχε γίνει.
Εξωτερική εμφάνιση
Ο Χολμς φόρεσε κυνηγετικό καπέλο μόνο σε μία ιστορία. Το καπέλο αυτό λανθασμένα υιοθετήθηκε από τις σειρές τηλεόρασης, όπως και η γνωστή καπαρντίνα του. Ο Χολμς είναι ψηλός, λίγο πάνω από 1,80, και αδύνατος. Είχε γκρίζα, επιβλητικά μάτια και ανάμεσα τους μια γερακίσια μύτη. Τα χέρια του είναι σημαδεμένα από τα πειράματα που κάνει, ενώ έχει λεπτά, νευρώδη δάχτυλα. Ντύνεται πάντα προσεκτικά και είναι περιποιημένος. Φοράει συνήθως καφέ τουίντ κουστούμι, καφέ παντελόνι και αρκετές φορές ημίψηλο καπέλο. Στην Οδό Μπέικερ συνήθως φοράει τη ρόμπα του. Όσο για την ηλικία του, μία εκτίμηση είναι ότι γεννήθηκε το 1854. Αυτό πηγάζει απο το μυθιστόρημα με τίτλο "The New Annotated Sherlock Holmes" όπου στην ιστορία "His Last Bow" , η οποία διαδραματίζεται τον Αύγουστο του 1914, ο Χολμς περιγράφεται ως 60 χρόνων.
Κατοικία
Ο Σέρλοκ Χολμς ζει μαζί με τον φίλο και βοηθό του Δρ. Γουάτσον, στο νούμερο 221B της οδού Μπέικερ. Το διαμέρισμα τους είναι αρκετά φωτεινό, με 2 μεγάλες κρεβατοκάμαρες και 2 παράθυρα. Το διαμέρισμα είναι συνήθως ακατάστατο, πράγμα που εξοργίζει τη σπιτονοικοκυρά του κυρία Χάντσον. Εκεί ο Χολμς έχει στήσει το τραπέζι για τα πειράματα του, την πλούσια βιβλιοθήκη του και όλα τα υπόλοιπα σύνεργά του.
Μέθοδοι
Οι μέθοδοι που χρησιμοποιεί ο Χoλμς, είναι ιδιαίτερα έξυπνες. Κοιτάζοντας έναν άνθρωπο ή ένα αντικείμενο, μπορεί να πει μια ολόκληρη ιστορία γι' αυτό. Αν για παράδειγμα ένα καπέλο έχει μεγάλο άνοιγμα, τότε ο άνθρωπος που το φόραγε, είχε μεγάλο κεφάλι· επομένως πρέπει να είναι έξυπνος. Όταν βρίσκεται στον τόπο του εγκλήματος, εξετάζει τα πάντα και προσέχει την κάθε λεπτομέρεια. Είναι αρκετά υπομονετικός, αλλά πολλές φορές παθιάζεται με μία υπόθεση, με αποτέλεσμα να μην τον ενδιαφέρει τίποτα, ούτε και το φαγητό. Συχνά κάνει συζητήσεις με τον Γουάτσον έτσι ώστε να βάλει σε μία τάξη τα γεγονότα και τα στοιχεία που έχει στην διάθεσή του.
Γενικές Γνώσεις
upright|left|εναλλ.=Ο Σέρλοκ Χολμς και ο Δρ Γουάτσον. Δημοσιευμένη στο The Adventure of Silver Blaze|μικρογραφία|Ο Σέρλοκ Χολμς και ο Δρ Γουάτσον. Δημοσιευμένη στο The Adventure of Silver Blaze Ο Σέρλοκ Χολμς συγκεντρώνει στο μυαλό του μόνο γνώσεις που πιστεύει ότι θα του φανούν χρήσιμες στο επάγγελμά του. Όπως λέει ο ίδιος, ο εγκέφαλος μας είναι σαν μια σοφίτα. Ο σοφός άνθρωπος επιλέγει προσεκτικά πως θα τη διαμορφώσει, επιπλώνοντάς την μόνο με τις σημαντικές γνώσεις, ενώ τις υπόλοιπες -που ενδεχομένως να είναι σημαντικές στο μέλλον- τις τοποθετεί στη βιβλιοθήκη του μυαλού του. Αντίθετο, ο κουτός άνθρωπος απορροφάει οποιαδήποτε γνώση, με αποτέλεσμα να γεμίζει το μυαλό του ασήμαντες και άχρηστες πληροφορίες· έτσι παραλείπει -ή στην καλύτερη περίπτωση ξεχνάει- τις σημαντικότερες.
Ο Χολμς αγνοεί βασικά πράγματα. Δεν ασχολείται καθόλου με φιλοσοφία, λογοτεχνία, αστρονομία (ο Γουάτσον ξαφνιάστηκε, όταν έμαθε πως ο φίλος του αγνοούσε την θεωρία του Κοπέρνικου, ότι η γη γυρίζει γύρω από τον ήλιο. Ατάραχα ο Χολμς του απάντησε, ότι η πληροφορία του είναι παντελώς άχρηστη, καθώς δεν μπορεί να την αξιοποιήσει στην δουλειά του, επομένως θα έκανε ό,τι μπορούσε για να την ξεχάσει). Στην πολιτική γνωρίζει ελάχιστα. Στην βοτανολογία όμως ξέρει αρκετά πράγματα. Μπορεί να ξεχωρίσει τα δηλητήρια με μεγάλη ευκολία, αλλά οι γνώσεις κηπουρικής του είναι ανύπαρκτες. Στην γεωλογία έχει τεράστιες γνώσεις.
Έχει την ικανότητα να ξεχωρίζει με το βλέμμα τα είδη χώματος. Μπορεί να πει με βεβαιότητα, από που είναι ένας λεκές λάσπης και σε ποιο σημείο του Λονδίνου έγινε. Στη χημεία ο Σέρλοκ Χολμς έχει γνώσεις πρακτικές, αλλά περιορισμένες. Έχει μάλιστα εγκαταστήσει στο δωμάτιο της οδού Μπέικερ εργαστήριο χημείας, με το οποίο απασχολείται πολλές φορές. Αν και στη λογοτεχνία ο Χολμς δεν γνωρίζει τίποτα, δεν ισχύει το ίδιο με την αισθησιακή λογοτεχνία. Φαίνεται επίσης να γνωρίζει όλα τα εγκλήματα του αιώνα του με κάθε λεπτομέρεια. Όπως λέει ο ίδιος, «Δεν υπάρχει τίποτα καινούργιο Γουάτσον. Όλα έχουν συμβεί πριν από σένα. Κανένα έγκλημα δεν είναι καινούργιο». Επίσης παίζει καλά βιολί και είναι καταπληκτικός πυγμάχος και ηθοποιός. Τέλος ο Χολμς έχει πρακτικές γνώσεις του Βρετανικού νόμου.
Σε μυθιστορήματα του Άντριου Λέϊν μεταφέρεται ο Σέρλοκ Χολμς, όταν ήταν μόνο 14 ετών και μάλιστα έχουν εκδοθεί ήδη στην Ελλάδα οκτώ από αυτά τα μυθιστορήματα.
Θάνατος
εναλλ.=Εξώφυλλο του Σέρλοκ Χολμς #1, Οκτ 1955, Charlton Comics|μικρογραφία|Εξώφυλλο του Σέρλοκ Χολμς #1, Οκτ 1955, Charlton Comics Ο Κόναν Ντόυλ αποφασίζει να σκοτώσει τον Σέρλοκ Χολμς λέγοντας ότι τον αποσπούσε από πιο σημαντικά πράγματα, βάζοντας τον μεγαλύτερο εχθρό του, Τζέιμς Μοριάρτυ, να τον σκοτώνει ρίχνοντας τον σε μια χαράδρα στις Άλπεις στην Ελβετία. Όμως, λόγω διαμαρτυριών των αναγνωστών, ο Σέρλοκ Χολμς ξαναζωντανεύει λέγοντας ότι ο θάνατος του ήταν σκηνοθετημένος.
Έργα του σερ Άρθουρ Κόναν Ντόυλ με πρωταγωνιστή τον Σερλοκ Χολμς
Μυθιστορήματα
Συλλογές μικρών ιστοριών
Παραπομπές
Κατηγορία:Άρθουρ Κόναν Ντόυλ Κατηγορία:Λογοτεχνικοί χαρακτήρες Κατηγορία:Χαρακτήρες Σέρλοκ Χολμς  Κατηγορία:Φανταστικοί μυστικοί πράκτορες
Κατοπτρική γραφή
Ο όρος κατοπτρική γραφή (ή καθρεπτική γραφή) αναφέρεται σε ένα ιδιαίτερο τρόπο γραφής που χαρακτηρίζεται από την αντίθετη κατεύθυνση των γραμμάτων αλλά και την αντιστροφή κάθε μεμονωμένου γράμματος ή αριθμού, με αποτέλεσμα να είναι αναγνωρίσιμος μόνο μέσω της χρήσης καθρέφτη. Θεωρείται ένας από τους παλαιότερους τρόπους κρυπτογράφησης.
right|thumb|200px|Κατοπτρική γραφή της λέξης [[Βικιπαίδεια]] Ως χαρακτηριστικό παράδειγμα καθρεπτικής γραφής αναφέρεται η γραφή της λέξης ΑΣΘΕΝΟΦΟΡΟ στα ασθενοφόρα. Αυτό γίνεται προκειμένου οι οδηγοί των οχημάτων που προπορεύονται ενός ασθενοφόρου να μπορούν εύκολα να διακρίνουν το είδος αυτού του οχήματος, κοιτώντας σε κάποιον από τους καθρέπτες τους: Εκεί η λέξη ΑΣΘΕΝΟΦΟΡΟ εμφανίζεται γραμμένη με κανονικό τρόπο, συνεπώς είναι πιο εύκολα αναγνωρίσιμη.
Η μη θελημένη καθρεπτική γραφή ενός ή περισσοτέρων γραμμάτων θεωρείται χαρακτηριστικό σύμπτωμα της δυσλεξίας. Για την ελληνική γλώσσα, χαρακτηριστικό παράδειγμα αποτελεί η σύγχυση των δυσλεκτικών ατόμων, όσον αφορά το διαχωρισμό του γράμματος "ε" από τον αριθμό "3". Αντίστοιχη σύγχυση παρατηρείται και στις λατινογενείς γλώσσες, ανάμεσα στα γράμματα "d" και "b", αλλά και στα "p" και "q".
Το μεγαλύτερο μέρος των χειρόγραφων σημειώσεων του Λεονάρντο ντα Βίντσι είναι γραμμένο με τη χρήση κατοπτρικής γραφής.
Κατηγορία:Κρυπτογραφία Κατηγορία:Συστήματα γραφής
Θα Μείνει Μεταξύ μας
Η ταινία Θα Μείνει Μεταξύ μας (γαλλικά: Un moment d'égarement) είναι δραματική κωμωδία γαλλικής παραγωγής του 2015, σε σκηνοθεσία του Ζαν-Φρανσουά Ρισέ. Είναι ριμέικ της ταινίας Un moment d'égarement του 1977, σκηνοθετημένη από τον Κλοντ Μπερί.
Παραγωγός της ταινίας ήταν ο γιος του Μπερί, Τομά Λανγκμάν, και ο Σεμπαστιάν Ντελογιέ.
Πλοκή
Δύο διαζευγμένοι πατέρες, ο Αντουάν και ο Λορέν, παίρνουν τις κόρες τους Λουνά και Μαρί, 17 και 18 ετών αντίστοιχα, για διακοπές στην Κορσική, όπου ένας από τους δύο βρίσκει τον εαυτό του να παρασύρεται ερωτικά από την 17χρονη κόρη του άλλου.
Εξωτερικοί σύνδεσμοι
Κατηγορία:Ταινίες του 2015 Κατηγορία:Γαλλικές ταινίες Κατηγορία:Γαλλικές αισθηματικές ταινίες Κατηγορία:Γαλλικές δραματικές ταινίες Κατηγορία:Γαλλικές κωμικές ταινίες Κατηγορία:Ταινίες σε σκηνοθεσία Ζαν-Φρανσουά Ρισέ
Πεσμένα Φθινοπωρινά Φύλλα
Les Alyscamps
Μετά από μήνες αλληλογραφίας, ο Πωλ Γκωγκέν συναντά τον Βαν Γκογκ στην Αρλ τον Οκτώβρη του 1888. Και οι δύο είχαν την πρόθεση να απεικονίσουν ένα "μη ρεαλιστικό τοπίο". Οι πίνακες είναι τα πρώτα έργα του, που ο Βαν Γκογκ και ο Γκωγκέν ζωγράφισαν μετά την άφιξη του Γκωγκέν.
Ο Βαν Γκογκ και ο Γκωγκέν επισκέφθηκαν την αρχαία Ρωμαϊκή νεκρόπολη Les Alyscamps, η οποία είχε χτιστεί από τους Ρωμαίους έξω από τα τείχη της πόλης. Με το πέρασμα των χρόνων το μέρος καταλήφθηκε από εργοστάσια και τον σιδηρόδρομο. Η πόλη μεταφέρθηκε πέρα της σαρκοφάγου σε μια μακρύ σοκάκι με παγκάκια και λεύκες στη σειρά, που οδηγούσε σε μια ρωμανική εκκλησία που έγινε γνωστό ως Allée des Tombeaux. Γρήγορα έγινε διαδρομή για ερωτευμένους και εορταζόταν σε όλη τη Γαλλία.
Ο πίνακας
Κατά τη διάρκεια μιας περιόδου κακοκαιρίας ο Βαν Γκογκ εργάστηκε σε ένα δεύτερο ζευγάρι των έργων "Les Alyscamps» που έγιναν στο στούντιο. Απεικόνιζαν ένα πλεονεκτικό σημείο πάνω από τη διαδρομή και μέσα από τις λεύκες. Το κίτρινο-πορτοκαλί των φύλλων έρχεται σε αντίθεση με τους μπλε-μοβ κορμούς των λεύκων. Αυτός ο πίνακας που έγινε λίγο μετά την άφιξή του Γκωγκέν στην Αρλ, ήταν μοναδικός στο σύνολο έργων του Βαν Γκογκ και αντιπροσωπευτικός των καλλιτεχνικών επιτευγμάτων δύο καλλιτεχνών που εργάζονται μαζί. Για τον Εμίλ Μπερνάρντ ο Βαν Γκογκ περιέγραψε τη συνεργατική διαδικασία ως μια συγκέντρωση σκέψεων και τεχνικών, όπου ο κάθε καλλιτέχνης δημιουργεί το δικό του μοναδικό έργο που είναι διαφορετικό, αλλά συμπληρώνει ο ένας τον άλλο. Ο Βαν Γκογκ πίστευε ότι το ζευγάρι του από τους πίνακες ζωγραφικής "Πεσμένα Φθινοπωρινά Φύλλα" ήταν ακριβώς μια τέτοια συλλογική προσπάθεια που επηρεάστηκε τόσο από τις δικές του ιδέες, όσο και από εκείνες του Γκωγκέν και του Μπερνάρντ.
Άλλοι πίνακες Les Alyscamps του Βαν Γκογκ
Ο Βαν Γκογκ έφτιαξε ακόμα ένα ζευγάρι πίνακες Les Alyscamps.
Πίνακες του Γκωγκέν
Οι πίνακές του Les Alyscamps, ζωγραφίστηκαν την ίδια μέρα όπως και του Βαν Γκογκ, ο Γκωγκέν επέλεξε ένα διαφορετικό πλεονεκτικότερο σημείο από τον Βαν Γκογκ και απέκλεισε οποιαδήποτε αναφορά στις αρχαίες σαρκοφάγους.
Εξωτερικοί σύνδεσμοι
Κατηγορία:Έργα ζωγραφικής του Βίνσεντ βαν Γκογκ
Ραφαέλ Βαράν
Ο Ραφαέλ Ξαβιέ Βαράν (γεννημένος στις 25 Απριλίου 1993) είναι Γάλλος επαγγελματίας ποδοσφαιριστής που αγωνίζεται στη θέση του κεντρικού αμυντικού για την ομάδα της Πρέμιερ Λιγκ, Μάντσεστερ Γιουνάιτεντ και την εθνική ομάδα της Γαλλίας.
Ο Βαράν έπαιξε στο παρελθόν στην ομάδα νέων της γαλλικής Λανς και, πριν από τη σεζόν 2010–11, άρχισε να προπονείται με την πρώτη ομάδα, κάνοντας αρκετές συμμετοχές από τον πάγκο σε αγώνες πρωταθλήματος. Έκανε το επαγγελματικό του ντεμπούτο το 2010 σε ηλικία 17 ετών, σε αγώνα πρωταθλήματος εναντίον της Μονπελιέ. Μετά από μια σεζόν στην Λανς, προσχώρησε στη Ρεάλ Μαδρίτης, το καλοκαίρι του 2011.
Κατά τη διάρκεια της παραμονής στη Ρεάλ, ο Βαράν πραγματοποίησε πάνω από 300 εμφανίσεις για τον σύλλογο και κέρδισε 18 τρόπαια, ανάμεσα σε αυτά 3 πρωταθλήματα Ισπανίας, 1 Copa del Rey, 4 ΟΥΕΦΑ Τσάμπιονς Λιγκ και 4 Παγκόσμια Κύπελλα Συλλόγων FIFA. Σε ηλικία μόλις 24 ετών, ο Βαράν κέρδισε το Τσάμπιονς Λιγκ για τρίτη φορά, καθιστώντας τον τον νεότερο αμυντικό που έχει κατακτήσει το τρόπαιο τρεις φορές, καταρρίπτοντας το ρεκόρ του Πάολο Μαλντίνι που ήταν 26 όταν κέρδισε το τρίτο του.
Ο Βαράν εκπροσώπησε τη Γαλλία στην Κ-18, Κ-20 και κάτω των 21 ετών ομάδα πριν κάνει το ντεμπούτο του με την πρώτη ομάδα, τον Μάρτιο του 2013. Ήταν μέλος της αποστολής της ομάδας του Παγκοσμίου Κυπέλλου της Γαλλίας, το 2014, σε εκείνο το τουρνουά ήταν υποψήφιος για το βραβείο καλύτερου νέου παίκτη, καθώς και στην ομάδα του 2018 στο παγκόσμιο κύπελλο, όπου δεν έχασε ούτε λεπτό συμμετοχής μέχρι τον τελικό, όταν και η Γαλλία κατέκτησε το τρόπαιο.
Τα πρώτα βήματα
Ο Βαράν γεννήθηκε στη Γαλλική πόλη της Λιλ και συγκεκριμένα στο Νορ-Πα-ντε-Καλαί. Έχει καταγωγή από τη Μαρτινίκα από τον πατέρα του, Γκαστόν, ο οποίος προέρχεται από το Λε Μορν-Ρουζ, ενώ η μητέρα του, Άνι, μεγάλωσε στο Σαν-Αμόν-Λε-Ζου. Ο Βαράν ξεκίνησε την ποδοσφαιρική του καριέρα στη Λιλ παίζοντας για τον τοπικό σύλλογο ΑΣ Ελέμ σε ηλικία επτά ετών. Μετά από δύο χρόνια στο σύλλογο, τον Ιούλιο του 2002, εντάχθηκε στον επαγγελματικό σύλλογο της Λανς, παρά το ενδιαφέρον του αιώνιου αντιπάλου και κλαμπ της πατρίδας του, Λιλ ΟΣΚ.
Ρεάλ Μαδρίτης
μικρογραφία| Ο Βαράν σε προπόνηση της [[Ρεάλ Μαδρίτης το 2011]] Στις 22 Ιουνίου 2011, ο πρόεδρος της Λανς, Ζερβέ Μαρτέλ ενημέρωσε τους οργανωμένους οπαδούς του συλλόγου σε μια σύσκεψη, ότι ο Βαράν θα αποτελέσει παρελθόν και θα ενταχθεί στην Ισπανική Ρεάλ Μαδρίτης. Ο Βαράν ήδη εκείνο τον καιρό είχε επισκεφτεί τις προπονητικές εγκαταστάσεις της Ρεάλ και είχε μιλήσει με τον τότε σύμβουλο του κλαμπ, Ζινεντίν Ζιντάν. Στις 27 Ιουνίου ανακοινώθηκε από τη Ρεάλ μετά από ιατρικές εξετάσεις τις οποίες πέρασε επιτυχώς. Υπέγραψε 6ετη συμβόλαιο. Ακολούθησαν 10 χρόνια επιτυχιών με πολλαπλές διακρίσεις. Ανάμεσα σε αυτές 4 ΟΥΕΦΑ Τσάμπιονς Λιγκ, 3 Λα Λίγκα, 1 Κόπα Ντελ Ρέι, 4 Σούπερ Καπ Ισπανίας, 3 ΟΥΕΦΑ Σούπερ Καπ και 4 Παγκόσμια Κύπελλα Συλλόγων ΦΙΦΑ. Ο Βαράν έφυγε από τη Ρεάλ το καλοκαίρι του 2021 για να υπογράψει για λογαριασμό της Αγγλικής Μάντσεστερ Γιουνάιτεντ. Αποτέλεσε αναμφίβολα έναν από τους κορυφαίους αμυντικούς στην ιστορία του Ισπανικού ποδοσφαίρου, δημιουργώντας για χρόνια ένα από τα καλύτερα αμυντικά δίδυμα μαζί με τον Σέρχιο Ράμος που κυριάρχησαν στην Ευρώπη επί σειρά ετών. μικρογραφία| Ο Βαράν μετά την κατάκτηση του [[ΟΥΕΦΑ Τσάμπιονς Λιγκ 2017–18 με τη Ρεάλ Μαδρίτης]]
Ομάδα Νέων
Ο Βαράν ήδη από μικρός έπαιζε σε διεθνές επίπεδο με τις ομάδες κάτω των 18 και κάτω των 21 ετών της Εθνικής Γαλλίας.
Πρώτη ομάδα
μικρογραφία| Ο Βαράν αγωνίζεται με τη φανέλα της [[Εθνική Γαλλίας (ποδόσφαιρο ανδρών)|Γαλλίας το 2014]] Τον Αύγουστο του 2012, ο Βαράν κλήθηκε στην πρώτη ομάδα της Γαλλίας για ένα φιλικό με την Ουρουγουάη, αλλά δεν χρησιμοποιήθηκε. Ξεκίνησε τον πρώτο του αγώνα για τη Γαλλία στις 22 Μαρτίου 2013 σε προκριματικό αγώνα για το Παγκόσμιο Κύπελλο 2014 εναντίον της Γεωργίας, σε νίκη 3-1. Στις 13 Μαΐου 2014, συμπεριλήφθηκε στην ομάδα του Ντιντιέ Ντεσάν για το Παγκόσμιο Κύπελλο FIFA 2014.
Στο Παγκόσμιο Κύπελλο 2014 έπαιξε σε όλη τη διάρκεια των ομίλων βασικός απέναντι σε Ονδούρα, Ελβετία και Νιγηρία στο πλευρό του Μαμαντού Σακό. Ωστόσο στο ματς νοκ άουτ με τη Γερμανία επικρίθηκε έντονα για την κακή του άμυνα στον Ματς Χούμελς σε μια καθοριστική φάση όπου ο Γερμανός αμυντικός σκόραρε με κεφαλιά το νικητήριο γκολ που έδωσε την πρόκριση στην ομάδα του.
Έμεινε εκτός αποστολής στο Ευρωπαϊκό Πρωτάθλημα Ποδοσφαίρου 2016 λόγω τραυματισμού στον μηρό στις 24 Μαΐου 2016. Τη θέση του πήρε ο Ραμί.
Στις 17 Μαΐου 2018, ο Βαράν κλήθηκε στην 23άδα της Γαλλίας για το Παγκόσμιο Κύπελλο FIFA 2018. Έπαιξε σε όλα τα ματς χωρίς να χάσει ούτε λεπτό συμμετοχής. Η Γαλλία κέρδισε το τρόπαιο για 2η φορά στην ιστορία της και ο Βαράν έγινε μόνο ο τέταρτος παίκτης που ήταν πρωταθλητής Παγκοσμίου Κυπέλλου και νικητής του Τσάμπιονς Λιγκ την ίδια χρονιά, μετά τον Κριστιάν Καρεμπέ (1998), τον Ρομπέρτο Κάρλος (2002) και τον Σάμι Κεντίρα (2014). Και οι τέσσερις έπαιζαν για τη Ρεάλ Μαδρίτης.
Τον Μάιο του 2021, συμπεριλήφθηκε στην ομάδα για το Ευρωπαϊκό Πρωτάθλημα Ποδοσφαίρου 2020.
Στυλ παιχνιδιού
Ο Βαράν έχει χαρακτηριστεί από τον προπονητή των νέων της Λανς, Ερίκ Ασαντουριάν ως "πρωτοκλασάτος παίκτης" που είναι "εξίσου καλός σε τακτικό και τεχνικό επίπεδο". Στις 30 Ιανουαρίου 2013, ο τότε βοηθός προπονητή της Ρεάλ Μαδρίτης, Αϊτόρ Καράνκα, μίλησε για τον Βαράν στη συνέντευξη Τύπου μετά το Ελ Κλάσικο του Κυπέλλου Ισπανίας, λέγοντας: «Είναι προφανές ότι ο Βαράν είναι ένας έξυπνος παίκτης που συνεχώς βελτιώνεται.».
Ο πρώην αμυντικός της Γαλλίας Φρανκ Λεμπέφ πιστεύει ότι ο Βαράν έχει τις προδιαγραφές να γίνει καλύτερος ακόμα και από τον αμυντικό - θρύλο της Ρεάλ Μαδρίτης, Φερνάντο Ιέρο, λέγοντας στους δημοσιογράφους: «Πολλοί τον συγκρίνουν με τον Ιέρο λόγω της τεχνικής του, αλλά και από άποψη φυσικής κατάστασης είναι πιο δυνατός και πολύ πιο γρήγορος. " Ο Φερνάντο Ιέρο και ο Ζοζέ Μουρίνιο έχουν χαρακτηρίσει τον Βαράν ως έναν από τους καλύτερους αμυντικούς στο παγκόσμιο ποδόσφαιρο.
Προσωπική ζωή
Ο Βαράν είναι παντρεμένος με τη σύντροφο του για πολλά χρόνια Καμίλ Τιγκάτ. Έχουν αποκτήσει έναν γιο, τον Ρουμπέν, και μια κόρη, την Αναϊς.
Όταν ο Ζινεντίν Ζιντάν τηλεφώνησε τον Ιούνιο του 2011 τον Βαράν για να τον ενημερώσει για το ενδιαφέρον της Ρεάλ Μαδρίτης προς το πρόσωπο του, αυτός του ζήτησε να τον ξαναπάρει αργότερα γιατί διάβαζε για τις απολυτήριες εξετάσεις του.
Διακρίσεις
Ρεάλ Μαδρίτης
Εθνική Γαλλίας
Ατομικές Διακρίσεις
Άλλες
Παραπομπές
Κατηγορία:Γάλλοι μαρτινικανικής καταγωγής Κατηγορία:Ιππότες της Λεγεώνας της Τιμής Κατηγορία:Ξένοι ποδοσφαιριστές στην Ισπανία Κατηγορία:Γάλλοι ποδοσφαιριστές στο εξωτερικό Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές ΡΚ Λανς Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Εθνικής Γαλλίας Κ21 Κατηγορία:Γάλλοι ποδοσφαιριστές Κατηγορία:Σελίδες με πηγές CS1 στα Ισπανικά (es) Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Παίκτες νικητές Πρωταθλήματος Εθνών ΟΥΕΦΑ
Φότζα
Η Φότζα (ιταλικά: Foggia) είναι πόλη και κοινότητα στην Απουλία, Ιταλία, πρωτεύουσα της ομώνυμης επαρχίας. Η πόλη σύμφωνα με την απογραφή του 2011 έχει 152.747 κατοίκους και είναι η 27η μεγαλύτερη στην χώρα. Είναι η κύρια πόλη στη πεδιάδα Ταβολιέρε, στην βόρεια Απουλία. Αν και κοντά στη πόλη βρισκόταν η αρχαιοελληνική αποικία Άρποι. Η πρώτη αναφορά στο σύγχρονο οικισμό γίνεται το 1069. Η πόλη προωθήθηκε από τον Οίκο των Βουρβόνων ως αγροτικό κέντρο και ανοικοδομήθηκε ξανά μετά την καταστροφή της από ένα σεισμό το 1731. Η πόλη βομβαρδίστηκε σφοδρά κατά τη διάρκεια του Β' Παγκοσμίου Πολέμου. Σήμερα είναι σημαντικό βιομηχανικό, τηλεπικοινωνιακό και αγροτικό κέντρο, καθώς παράγει μεγάλες ποσότητες σιταριού και είναι γνωστή για τις ντομάτες και τα πεπόνια της.
Αρχαιότητα
Υπάρχουν πολλές ερμηνείες σχετικά με την προέλευση του ονόματος "Φότζα", σύμφωνα με μία εκδοχή προέρχεται από το Λατινική "Φόβεα" που ερμηνεύεται σαν "εσοχή" επειδή η περιοχή είχε πολλές εσοχές για να αποθηκεύεται το σιτάρι. Η πιθανότερη εκδοχή είναι ότι προέρχεται από μία μεσαιωνική λέξη για την φωτιά, αγρότες στις αρχές του 11ου αιώνα ανακάλυψαν στα χωράφια μία εικόνα που απεικόνιζε την Παναγία ανάμεσα σε τρεις φλόγες. Η περιοχή κατοικήθηκε από την Νεολιθική εποχή, οι Έλληνες ίδρυσαν αργότερα μία αποικία που ονομαζόταν Άρποι.
Μεσαίωνας
Το πρώτο έγγραφο για την ύπαρξη της σύγχρονης πόλης υπάρχει το 1000 μ.χ. την εποχή που είχε ιδρύσει η Βυζαντινή αυτοκρατορία το ομώνυμο Καπετανάτο στην Απουλία. Η περιοχή ήταν ελώδης και ανθυγιεινή, ο Ροβέρτος Γυισκάρδος έκανε αποστράγγιση των νερών με αποτέλεσμα να ξεκινήσει η οικονομική και κοινωνική της ανάπτυξη, την τελευταία εικοσαετία του 11ου αιώνα κυβερνήθηκε από τον Ερρίκο, κόμη του Μόντε Σαν Άντζελο. Ο Γουλιέλμος Β΄ της Σικελίας έκτισε τον 12ο αιώνα τον Καθεδρικό ναό της Φότζα και ενίσχυσε σημαντικά τον οικισμό. Ο Φρειδερίκος Β΄ Χοενστάουφεν έκτισε στην Φότζα ανάκτορα (1223) στα οποία διέμενε. Η πόλη είχε επίσης μία μεγάλη αυλή και ένα Στάδιο στο οποίο σύχναζαν σημαντικές προσωπικότητες όπως ο μαθηματικός Μίχαελ Σκοτ (1175 - 1232), υπάρχουν ελάχιστα υπολείμματα από το Στάδιο στις μέρες μας.
Ο Αλφόνσος Ε΄ της Αραγωνίας έκτισε ένα ανάκτορο με στόχο να φορολογήσει τους αγρότες στην περιοχή, από τότε άρχισε ξανά η παρακμή της Φότζα, οι αγρότες την εγκατέλειψαν και έγινε ξανά ελώδης. Ακολούθησαν μία σειρά από μεγάλοι σεισμοί (1456, 1534, 1627, 1731), ο σεισμός του 1731 ισοπέδωσε το ένα τρίτο της πόλης. Ο Οίκος των Βουρβόνων πήρε μία σειρά από μέτρα για την ανάπτυξη της περιοχής και την γεωργική πρόοδο, ο οικισμός δημιουργήθηκε ξανά. Τον 19ο αιώνα ιδρύθηκε στην Φότζα σιδηροδρομικός σταθμός και πολλά δημόσια κτίρια, οι κάτοικοι αντιστάθηκαν σκληρά στην Ιταλική Ενοποίηση (1861). Από το 1865 παρατηρήθηκε στροφή στην οικονομία της περιοχής, η γεωργική παραγωγή διαδέχθηκε την εκτροφή προβάτων.
Β΄ Παγκόσμιος Πόλεμος
Όταν ξέσπασε ο Β΄ Παγκόσμιος Πόλεμος η Φότζα βομβαρδίστηκε σκληρά από τις Συμμαχικές αεροπορικές δυνάμεις για τα σημαντικά αεροδρόμια και τα ναυπηγεία της. Η πόλη καταλήφθηκε από τα Γερμανικά στρατεύματα (8 Σεπτεμβρίου 1943), ακολούθησαν πολλές μάχες με την επίθεση των Συμμάχων στην Ιταλία και τα Γερμανικά στρατεύματα εγκατέλειψαν την πόλη. Ο Βρετανός στρατηγός Μπέρναρντ Μοντγκόμερυ με στόχο να αδειάσει τους λόφους γύρω από την πόλη από τους Γερμανούς έστειλε το 13ο Στρατιωτικό Σώμα πέρα από την Φότζα, την 78η Μεραρχία κατά μήκος των ακτών και την 1η Καναδική Μεραρχία στο εσωτερικό μέσω των βουνών. Οι Βρετανοί ξεκίνησαν με έδρα την Φότζα την "Επιχείρηση Ντέβον" με αποτέλεσμα να διώξουν τις Ναζιστικές δυνάμεις από το Τέρμολι. Η έλλειψη υδάτινων πόρων λύθηκε με την κατασκευή υδραγωγείου (1924) και η Φότζα έγινε σημαντικός σταθμός ανάμεσα στον βορρά και τον νότο της Ιταλικής χερσονήσου. Η Φότζα δέχτηκε το Χρυσό Μετάλλιο Πολέμου (1959, 2006) για την στρατιωτική της προσφορά στον Β΄ Παγκόσμιο Πόλεμο. Στην Αμερικάνικη τηλεοπτική σειρά "Όλοι στην Οικογένεια" παρουσιάζεται ο φανταστικός χαρακτήρας Άρτσι Μπάνκερ που υπηρέτησε τις Αμερικάνικες δυνάμεις του Β΄ Παγκοσμίου Πολέμου στην Φότζα.
Citroën Acadiane
Το Citroën Acadiane ήταν ένα μικρό επαγγελματικό αυτοκίνητο τύπου «ελαφρύ βαν» (light van) που παρήχθη από τη γαλλική αυτοκινητοβιομηχανία Citroën, από τον Μάρτιο του 1978 έως τον Ιούλιο του 1987, αν και ένας μικρός αριθμός αντιτύπων προ-παραγωγής είχε αρχίσει να κατασκευάζεται από τον Ιούλιο του 1977. Όπως και με το Fourgonette, στην Ισπανία και στη Βραζιλία η παραγωγή του συνεχίστηκε περαιτέρω, και τελικώς έληξε το 2006.
Χαρακτηριστικά
thumb|left|Το ταχύμετρο του Citroën Acadiane.